20 दिन क्ले मॉडलिंग सिखाई, कॅरियर बनाने दिए टिप्स
शहीद भगत सिंह शासकीय महाविद्यालय में स्वामी विवेकानंद रोजगार मार्गदर्शन प्रकोष्ठ के अंतर्गत विद्यार्थियों ने क्ले प्रोडक्ट की प्रदर्शनी लगाई। इसमें उन्होंने अपनी प्रतिभा का प्रदर्शन किया।
विवेकानंद प्रकोष्ठ प्रभारी डॉ.एसआई अज़ीज़ व डॉ. दीपेश पाठक ने बताया कि महाविद्यालय में फरवरी माह में 20 दिवसीय क्ले मॉडलिंग प्रशिक्षण का आयोजन उच्च शिक्षा विभाग के स्वामी विवेकानंद प्रकोष्ठ के आदेशानुसार किया गया। इसमें विद्यार्थियों ने क्ले मॉडलिंग का प्रशिक्षण जन शिक्षण संस्थान सीहोर की प्रशिक्षक कविता धारवां से प्राप्त किया। इसकी एक दिवसीय प्रदर्शनी लगाकर विद्यार्थियों ने अपने बनाए गए क्ले प्रोडक्ट का प्रदर्शन किया तथा भाग लेने वाले विद्यार्थियों को प्रमाण पत्र भी वितरित कर सम्मानित किया गया। इस अवसर पर शासकीय सरोजनी नायडू कन्या स्नातकोत्तर महाविद्यालय भोपाल से पधारी डॉ. मंजुला विश्वास, सहायक प्राध्यापक गृहविज्ञान ने प्रदर्शनी का अवलोकन किया। साथ ही क्ले उत्पादों की प्रशंसा करते हुए कहा कि आप सभी में प्रतिभा है आप इसका सही उपयोग कर रहे हैं। इस प्रशिक्षण में आपने जानकारी प्राप्त की भविष्य में वह आपके लिए लाभकारी रहेगी। इस मौके पर डॉ. माधुरी मोडक, डॉ. एमएस राठौर, डॉ. एसआई अज़ीज़, डॉ. सरिता खरे, डॉ. दीपेश पाठक, माधुरी उपाध्याय, कुसुम उपस्थित थे।
कॉलेज में विद्यार्थियोें ने लगाई क्ले प्रोडेक्ट प्रदर्शनी।
शोध का संबंध उपाधि प्राप्त करने तक सीमित नहीं
भगत सिंह महाविद्यालय में पठन-पठान एवं अध्ययन-अध्यापन को लेकर चल रही कार्यशाला के तीसरे दिन प्रदेश के प्रसिद्ध इतिहासकार प्रो. सुरेश मिश्र ने टीचिंग-लर्निंग प्रोग्राम के अंतर्गत और अंतर-अनुशासनिक शोध प्रक्रिया से संबंधित अपना व्याख्यान दिया। प्रो. मिश्र ने कहा कि बतौर इंटरप्रेटर कान्हा नेशनल पार्क में भी उन्होंने काम किया है। शिक्षकों को संबोधित करते हुए उन्होंने कहा कि आज चारों ओर शोध का स्तर निराशाजनक जरूर है, लेकिन समाप्त नहीं हुआ है। अभी भी हमारे इर्द-गिर्द उच्चकोटि के शोधार्थी मौजूद हैं। उन्हें खोज कर उनसे दिशा लेने की जरूरत है।
प्रदर्शनी
hne_Deva hin_Deva hin_Deva hin_Deva hin_Deva hin_Deva hin_Deva